**לעמותת גרעין אומץ עכו דרוש/ה עו"ס**

**לתכנית 'פנימה'**

**על התכנית:**

תכנית 'פנימה' היא פרי שיתוף פעולה של משרד הרווחה והשירותים החברתיים, הקרן לפיתוח שירותים לילדים ולנוער בסיכון וקרן רש"י. התכנית הינה חלק ממיזם לאומי להתמודדות עם הזנחה של ילדים, ומטרתה פיתוח התערבות מקיפה בקהילה שתאפשר מניעת הוצאת ילדים מהבית בגין הזנחה חמורה.

התכנית מיועדת למשפחות עם ילדים בגילאי לידה – 18, לגביהן יש המלצה על הוצאת הילדים מהבית והשמה במסגרת חוץ ביתית בגין הזנחה חמורה ומסכנת, ולצד זאת ישנה הערכה של הצוות הטיפולי כי בהינתן תכנית התערבות מקיפה ויצירתית בקהילה - ניתן לפתח ולבנות מסוגלות הורית ולמנוע את ההוצאה.

התכנית תפעל ב-5 רשויות בהובלת אגף הרווחה, בשיתוף גורמים מקצועיים נוספים. בכל ישוב תועסק עובדת סוציאלית במשרה מלאה.

**אנו מחפשים עו"ס במשרה מלאה, להובלת התכנית בישוב עכו , בתחום אחריותה:**

1. **משפחה ופרט:** יצירת קשר וגיוס משפחות שהופנו להשתתפות בתכנית. בנייה, התאמה ויישום של תכניות התערבות.
2. **הובלת מערך הטיפול במשפחות**: אחריות על גיוס, ליווי, הנחייה ומעקב שוטף על עבודת הצוות הרב מקצועי הלוקח חלק בטיפול במשפחה.
3. **שותפויות ועבודה עם ארגונים:** תיווך בין המשפחות למוסדות השונים, מיצוי זכויות והנגשת השירותים. עבודה בתיאום עם המחלקה לשירותים חברתיים בישוב ועם גורמים מקצועיים נוספים מתחום החינוך והבריאות.
4. **ניהול משאבי תכנית**: ניהול תקציב התכנית והעברת דיווחים תקציביים ומילוליים. ניהול הידע באמצעות מערכת ממחושבת**.**

**כישורים נדרשים:**

בעל/ת ידע, ניסיון ויכולת מוכחים בתחומים הבאים:

* **תואר ראשון בעבודה סוציאלית- חובה, תואר שני ממקצועות החינוך, טיפול ועו"ס יתרון.**
* עבודה עם ומשפחות במחלקות לשירותים חברתיים.
* עבודה עם ילדים בסיכון ו/או משפחות שלהן ילדים בסיכון.
* עבודה קהילתית וניהולית-ארגונית, לרבות ניהול תקציב ותהליכי בקרה וניהול ידע. –

בעל/ת מיומנויות אישיות הכוללות:

* יכולת גבוהה מאוד ליצירת קשר בינאישי
* הבנה ויכולת להובלה של תהליכים מורכבים וארוכי-טווח
* יצירתיות, ויכולת לתרגום של חזון מקצועי לתהליכי עבודה מעשיים
* יכולת התמודדות גבוהה עם מצבי חיים מורכבים ומאתגרים
* חוסן אישי ומקצועי גבוה
* הזדהות עם תפיסת העולם המקצועית עליה בנויים המיזם והתכנית, בין השאר – אמורה ביכולת לשנות, הכרה בהורים כפרטים בעלי צרכים, דגש על מצב רגשי לצד מצב תפקודי, התאמה הנגשה וזמינות, שמירה על מוגנות וטובת הילד, התערבות מבוססת קשר ועוד.
1. **עוד על התפקיד:**
* עבודה במשרה מלאה
* שעות עבודה גמישות, זמינות בשעות אחר הצהריים והערב בעת הצורך, עבודה בתוך הבתים.

קורות חיים יש לשלוח למייל omeztz@gmail.com עד לתאריך 21.6.18 בשעה 12:00

***רק פניות מתאימות ייענו***